chhatramani/nepal_legal_regulations_corpus_np huggingface dataset:
सैनिक कल्याणकारी कोष नियमावली २०६५ (Military Welfare Fund Regulation, 2008)

८. आयमूलक कार्य: ऐनको दफा ३१ को खण्ड (क) को प्रयोजनको लागि समितिले देहाय बमोजिमको आयमूलक कार्य तर्जुमा, कार्यान्वयन, समन्वय तथा अनुगमन गर्नेछः- । (क) कल्याणकारी कार्यमा सहयोग पुर्‍याउन प्रचलित कानून बमोजिम अनुमति प्राप्त गरी कुनै संस्थामा लगानी गरी आय आर्जन गर्ने, । (ख) राष्ट्रिय आवश्यकताका योजना तथा अन्य कार्यमा लगानी गरी आय आर्जन गर्ने, । (ग) नेपाल राष्ट्र बैङ्क तथा वाणिज्य बैङ्कहरूबाट जारी गरिएका ऋणपत्र, ट्रेजरी बिल खरिद गर्ने । ९. कोषको सञ्चालन: (१) कोषमा प्राप्त हुने रकम अध्यक्षको निर्देशन बमोजिम कल्याणकारी योजना निर्देशनालयले प्रचलित कानून बमोजिम नेपाल राष्ट्र बैङ्कबाट इजाजत प्राप्त कुनै बैङ्क वा वित्तीय संस्थामा खाता खोली जम्मा गर्नु पर्नेछ र सोको जानकारी समितिलाई दिनु पर्नेछ । तर, यसरी खाता खोली रकम निक्षेप गर्दा अर्थ मन्त्रालय र नेपाल राष्ट्र बैङ्कबाट समय समयमा जारी गरिएका निक्षेप सम्बन्धी नीति र निर्देशन तथा त्यस्ता बैङ्क तथा वित्तीय संस्थाहरूको आर्थिक सबलता समेत हेरी सोको परिधि भित्र रही गर्नु पर्नेछ । (२) उपनियम (१) मा जुनसुकै कुरा लेखिएको भएतापनि ऐनको दफा २९ को उपदफा (२) को खण्ड (क) वा अन्य स्रोतबाट कोषको नाममा प्राप्त हुने विदेशी मुद्रालाई समितिको स्वीकृति लिई कल्याणकारी योजना निर्देशनालयले प्रचलित कानून बमोजिम विदेशी मुद्रामै स्वदेश स्थित बैङ्कमा खाता खोली राख्न सक्नेछ । (३) कोषको खाता सञ्चालन अध्यक्ष वा निजले तोकेको बलाध्यक्ष र कल्याणकारी योजना निर्देशनालयको निर्देशक वा प्रमुख सेनानीको संयुक्त दस्तखतबाट हुनेछ । परिच्छेद-४ । कोषको बजेट तथा कार्यक्रम र खर्च सम्बन्धी व्यवस्था । १०. वार्षिक अनुमानित आय व्यय विवरण तयार गर्ने र स्वीकृत गर्ने: (१) समितिले आगामी आर्थिक वर्षमा सञ्चालन गरिने कल्याणकारी कार्य, आयमूलक कार्य तथा कल्याणकारी । योजनाको सम्बन्धमा प्राथमिकता तथा नीतिगत लक्ष्य निर्धारण गरी कल्याणकारी योजना निर्देशनालयलाई आवश्यक मार्गदर्शन उपलब्ध गराउनु पर्नेछ । (२) आवधिक योजनाको लक्ष्य, नीति र उपनियम (१) बमोजिम प्राप्त मार्गदर्शनलाई समेत ध्यानमा राखी प्रत्येक खर्च गर्ने निकायले गर्नु पर्ने काम, हासिल गर्ने लक्ष्य कार्यक्रम र आर्थिक स्रोत समेतलाई दृष्टिगत गरी आगामी वर्षको लागि कल्याणकारी कार्य, आयमूलक कार्य र कल्याणकारी योजनाको क्षेत्रगत र कार्यालयगत बजेट रकमको सीमा निर्धारण गरी खर्च गर्ने निकायलाई बजेट पेश गर्न कल्याणकारी योजना निर्देशनालयले निर्देशन दिनेछ । (३) खर्च गर्ने निकायले कल्याणकारी योजना निर्देशनालयको निर्देशन बमोजिम आफ्नो उद्देश्य अनुरूपको कार्य सम्पादन गर्न लक्ष्य निर्धारण गरी सोको आधारमा आगामी वर्षमा सञ्चालन गर्ने कार्यक्रमको योजना, नयाँ योजना र थप कार्यक्रमको लागि बजेट तर्जुमा गरी प्रत्येक वर्षको वैशाख मसान्तभित्र कल्याणकारी योजना निर्देशनालयमा पठाई सक्नु पर्नेछ । (४) उपनियम (३) बमोजिम बजेट तर्जुमा गर्दा सामान्यतया अघिल्लो वर्षको वास्तविक आयको नब्बे प्रतिशत ननाघ्ने गरी बजेट तर्जुमा गर्नु पर्नेछ ।
सैनिक कल्याणकारी कोष नियमावली २०६५ (Military Welfare Fund Regulation, 2008)

(४) उपनियम (३) बमोजिम बजेट तर्जुमा गर्दा सामान्यतया अघिल्लो वर्षको वास्तविक आयको नब्बे प्रतिशत ननाघ्ने गरी बजेट तर्जुमा गर्नु पर्नेछ । (५) उपनियम (३) बमोजिम वार्षिक कार्यक्रम तथा बजेट अनुमान प्राप्त भएपछि कल्याणकारी योजना निर्देशनालयले सोको पुष्ट्याई गर्ने आधार समेतको अध्ययन गरी आगामी वर्षमा सञ्चालन गरिने सम्पूर्ण कल्याणकारी कार्य, आयमूलक कार्य र कल्याणकारी योजनालाई समेत सोको लागि आवश्यक पर्ने बजेट र सोको पुष्टि हुने आधार समेत खुलाई बजेट तयार पारी आषाढ पन्ध्र गतेसम्म स्वीकृतिको लागि समितिमा पेश गर्नु पर्नेछ । (६) उपनियम (५) बमोजिम पेश हुन आएको बजेट समितिबाट श्रावण पन्ध्र गतेभित्र स्वीकृत गर्नु पर्नेछ । बजेट स्वीकृत गर्न ढिलाई भएमा कल्याणकारी कार्य, आयमूलक कार्य र कल्याणकारी योजना सञ्चालनमा बाधा नपर्ने गरी प्रस्तावित बजेटको पच्चीस प्रतिशतसम्मको रकम खर्च गर्ने निकायलाई पेश्की स्वरूप प्रदान गर्न समितिले कल्याणकारी योजना निर्देशनालयलाई स्वीकृति दिन सक्नेछ र यसरी स्वीकृति प्राप्त गरी कल्याणकारी योजना निर्देशनालयले निकासा गरेको रकमकै परिधिभित्र रही खर्च गर्ने निकायले खर्च गर्नु पर्नेछ । (७) समितिले बजेट तथा कार्यक्रम तयार गर्दा नेपाली सेनाका एकाईहरू र भुतपूर्व सैनिक संगठन समेतसँग कार्यक्रम माग गर्न सक्नेछ । ११. रकम निकासा: (१) कल्याणकारी योजना निर्देशनालयले स्वीकृत वार्षिक योजना कार्यक्रम तथा बजेट अनुसार मात्र तोकिएको बजेट शीर्षकमा खर्च गर्ने निकायलाई रकम निकासा दिनु पर्नेछ । (२) उपनियम (१) मा जुनसुकै कुरा लेखिएको भएतापनि शान्ति सेना सञ्चालन गर्न आवश्यक पर्ने रकम पछि संयुक्त राष्ट्र सङ्घबाट सोधभर्ना हुने गरी खर्च गर्ने वा निकासा दिने कार्य समितिबाट हुनेछ । (३) शान्ति सेना सञ्चालन सम्बन्धी कार्यमा खर्च गर्न पछि संयुक्त राष्ट्र सङ्घबाट सोधभर्ना हुने गरी स्वीकृत वार्षिक बजेट बमोजिम शान्ति सेना सञ्चालन कार्यको लागि कोषबाट रकम निकासा गरिनेछ र पछि संयुक्त राष्ट्र सङ्घबाट सोधभर्ना हुने रकम कोषमा दाखिला गरिनेछ । (४) कोषबाट स्वीकृत योजना वा कार्यक्रमको लागि स्वीकृत बजेटको पन्ध्र प्रतिशतले हुने रकम कार्य सञ्चालन खाताबाट सम्बन्धित खर्च गर्ने निकायलाई निकासा दिइनेछ र खर्चको फाँटवारी प्राप्त भएपछि कोष पूर्ति गरी सोधभर्ना निकासा दिनु पर्नेछ । (५) शान्ति सेना तर्फको रकम तथा कुनै पनि पूँजीगत कार्यको लागि उपलब्ध गराइने रकम अधिकार प्राप्त अधिकारीबाट लागत अनुमान स्वीकृत गराई पेश गरेपछि बजेटमा व्यवस्था भए सम्मको रकम मात्र निकासा दिइनेछ । १२. पूरक बजेट: बजेट विनियोजनमा नपरेको तर कारणवश खर्च अत्यावश्यक परेको अवस्थामा कल्याणकारी योजना निर्देशनालयले सोको कारण खुलाई पूरक बजेट बनाई समितिमा पेश गर्नु पर्नेछ र समितिले स्वीकृति दिएमा त्यस्तो रकम खर्च गर्न सकिनेछ । यसरी पूरक बजेट बनाईएकोमा कल्याणकारी योजना निर्देशनालयले आर्थिक वर्षको अन्त्यमा संशोधित बजेट विवरण तयार गर्नु पर्नेछ । यस्तो पूरक बजेट शान्तिसेनाको टोली पठाउँदा लाग्ने खर्च र औषधी उपचार खर्चसँग मात्र सम्बन्धित हुनु पर्नेछ ।
सैनिक कल्याणकारी कोष नियमावली २०६५ (Military Welfare Fund Regulation, 2008)

यसरी पूरक बजेट बनाईएकोमा कल्याणकारी योजना निर्देशनालयले आर्थिक वर्षको अन्त्यमा संशोधित बजेट विवरण तयार गर्नु पर्नेछ । यस्तो पूरक बजेट शान्तिसेनाको टोली पठाउँदा लाग्ने खर्च र औषधी उपचार खर्चसँग मात्र सम्बन्धित हुनु पर्नेछ । १३. रकमन्तर: वार्षिक कार्यक्रममा बाधा नपर्ने गरी एक खर्च शीर्षकबाट अर्को खर्च शीर्षकमा विनियोजित रकमको पच्चीस प्रतिशतसम्म समितिको अध्यक्षले रकमन्तर गर्न सक्नेछ । सो भन्दा बढी रकमको हकमा समितिबाट स्वीकृत गराउनु पर्नेछ । १४. आय आर्जनको नयाँ योजना स्वीकृत र कार्यान्वयन सम्बन्धी विशेष व्यवस्था: (१) आय आर्जन हुने नयाँ योजना तर्जुमा गर्दा प्रस्तावित योजनाको सम्भाव्यता अध्ययन, आर्थिक, प्राविधिक, वातावरणीय उपयुक्तताको विचार गरी योजना बनाउनु पर्नेछ । (२) उपनियम (१) बमोजिम योजना तर्जुमा गर्दा समितिले आवश्यकता अनुसार दक्ष प्राविधिकहरूको उपसमिति गठन गर्न सक्नेछ । (३) उपनियम (२) बमोजिम गठन भएको उपसमितिले पेश गरेको प्रतिवेदन उपयुक्त लागेमा समितिले योजना कार्यान्वयनको लागि स्वीकृत दिन सक्नेछ । १५. कोषको लेखाको ढाँचा: कोषको दैनिक आय व्ययको लेखा प्रचलित कानून बमोजिम राखिनेछ र समितिले नेपाल सरकारको प्रचलित आर्थिक ऐन नियमलाई मार्ग निर्देश मानी लेखा प्रणालीको ढाँचा तयार गर्नेछ । १६. विवरण पेश गर्ने: (१) खर्च गर्ने निकायको प्रमुखले निकासा रकमबाट भएको खर्च र उपलब्धिको मासिक विवरण तयार पारी प्रत्येक महिना कल्याणकारी योजना निर्देशनालयमा पठाउनु पर्नेछ । (२) खर्च गर्ने निकायले वार्षिक प्रगति विवरण तयार पारी आर्थिक वर्ष समाप्त भएको पन्ध्र दिनभित्र कल्याणकारी योजना निर्देशनालयमा पठाउनु पर्नेछ । (३) ऐनको दफा ३३ बमोजिमको वार्षिक प्रतिवेदन समितिले रक्षा मन्त्रालयमा समेत पेश गर्नु पर्नेछ । परिच्छेद-५ । कोषको सम्पत्तिको अभिलेख, संरक्षण र बुझबुझारथ । १७. कोषको सम्पत्तिको अभिलेख खडा गर्ने: (१) खर्च गर्ने निकायले आफ्नो कार्यालयमा रहेका खप्ने मालसामानहरूको नाम, कम्पनी, मोडेल, खरिद मिति, मूल्य लगायतका आवश्यक विवरण स्पष्ट रूपमा उल्लेख गरी प्रचलित लेखा प्रणाली अनुसार अभिलेख खडा गरी अद्यावधिक गरी राख्नु पर्नेछ । (२) खर्च गर्ने निकायले कोषको रकम लगानी गरी खरिद गरेको जग्गा जमिन र सो जग्गामा निर्माण गरेको भवन आदिको जग्गाधनी प्रमाण पूर्जा, पट्टामा लिएको सम्पत्ति, कोषबाट खरिद गरिएको र सरकारी जग्गामा निर्माण भएको घर जग्गाको अभिलेख दुरुस्त राख्नु पर्नेछ । (३) यस नियम बमोजिम तयार गरिएको अभिलेखको एक प्रति खर्च गर्ने निकायले कल्याणकारी योजना निर्देशनालयमा पठाउनु पर्नेछ । १८. रकमको अभिलेख राख्नु पर्ने: संयुक्त राष्ट्र सङ्घबाट देहाय बमोजिम प्राप्त हुने रकमको अभिलेख शान्ति सेना सञ्चालन निर्देशनालयले राख्नु पर्नेछ र सो सम्बन्धी विवरण मासिक रूपमा कल्याणकारी योजना निर्देशनालयलाई उपलब्ध गराउनु पर्नेछ:- । (क) संयुक्त राष्ट्र सङ्घको आह्वानमा शान्ति स्थापना गर्ने कार्यमा नेपाली सेना पठाए बापत पाउने भत्ता, । (ख) संयुक्त राष्ट्र सङ्घबाट सोधभर्ना हुने गरी मेशिनरी औजार, उपकरण आदिमा भएको खर्चको तोकिएको प्रतिशतले डिप्रिसियसन बापत प्राप्त हुने सोधभर्ना रकम, । (ग) अन्य पाउनु पर्ने वा सोधभर्ना लिनु पर्ने रकम ।
सैनिक कल्याणकारी कोष नियमावली २०६५ (Military Welfare Fund Regulation, 2008)

(क) संयुक्त राष्ट्र सङ्घको आह्वानमा शान्ति स्थापना गर्ने कार्यमा नेपाली सेना पठाए बापत पाउने भत्ता, । (ख) संयुक्त राष्ट्र सङ्घबाट सोधभर्ना हुने गरी मेशिनरी औजार, उपकरण आदिमा भएको खर्चको तोकिएको प्रतिशतले डिप्रिसियसन बापत प्राप्त हुने सोधभर्ना रकम, । (ग) अन्य पाउनु पर्ने वा सोधभर्ना लिनु पर्ने रकम । १९. संयुक्त राष्ट्र सङ्घबाट हुने सोधभर्ना सम्बन्धी अभिलेख: कोषबाट खरिद भएको सामान उपकरण आदिको अभिलेख राख्ने र संयुक्त राष्ट्र सङ्घबाट आउनु पर्ने सोधभर्नाको हिसाब आए वा नआएको यकीन गर्न सकिने गरी शान्ति सेना सञ्चालन निर्देशनालयले अद्यावधिक अभिलेख खडा गरी राख्नु पर्नेछ र सोको विवरण नियमित रूपमा कल्याणकारी योजना निर्देशनालयलाई उपलब्ध गराउनु पर्नेछ । २०. कोषको सम्पत्तिको संरक्षण: कोषको जिन्सी मालसामान र सम्पत्ति हानि नोक्सानी नहुने गरी संरक्षण गर्ने र तिनीहरूको राम्रो सम्भार गरी वा चालू अवस्थामा राख्ने उत्तरदायित्व खर्च गर्ने निकायको प्रमुखको हुनेछ । २१. बुझबुझारथ: कोषको नगद, जिन्सी मालसामान र सोसँग सम्बन्धित श्रेस्ता आफ्नो जिम्मामा भएको वा रहेको कर्मचारी सरुवा, बढुवा, अवकाश प्राप्त गरी वा अन्य कुनै कारणले आफू कार्यरत रहेको कार्यालय वा अन्य कुनै शाखा छाडी जाँदा निजले बुझबुझारथ गरी जानु पर्नेछ र बुझबुझारथको एक प्रति कल्याणकारी योजना निर्देशनालयमा पठाउनु पर्नेछ । परिच्छेद-६ । विविध । २२. बेरुजु फछ्र्यौट गर्ने गराउने उत्तरदायित्व: (१) कोषको आन्तरिक लेखापरीक्षण र महालेखा परीक्षकको कार्यालयबाट अन्तिम लेखापरीक्षण गरी औंल्याएका बेरुजु प्रमाण पेश गरी वा नियमित गरी गराई असुल उपर गरी फछ्र्यौट गर्ने उत्तरदायित्व खर्च गर्ने निकायको प्रमुखको हुनेछ । (२) उपनियम (१) बमोजिम बेरुजु फछ्र्यौट गरे नगरेको सम्बन्धमा रेखदेख गरी फछ्र्यौट गर्न लगाउने दायित्व निर्देशकको हुनेछ । २३. बेरुजु फछ्र्यौट: (१) लेखापरीक्षणबाट औंल्याइएका बेरुजुको सम्बन्धमा सो बेरुजुको सूचना प्राप्त भएपछि सो सूचनामा बेरुजु फछ्र्यौट गर्ने म्याद तोकिएको भए सो म्यादभित्र र नतोकिएकोमा पैंतीस दिनभित्र नियमित गर्नु पर्ने भए नियमित गरी, आवश्यक प्रमाण पेश गर्नु पर्ने भए सो पेश गरी गराई वा असुल उपर गर्नु पर्ने भए असुल उपर गरी वा जवाफबाट प्रष्ट गर्नु पर्ने भए जवाफ दिई बेरुजु फछ्र्यौट गर्नु पर्नेछ र यसको जवाफ लेखापरीक्षक वा लेखापरीक्षण गर्ने कार्यालयलाई पैंतीस दिनभित्र दिनु पर्नेछ । (२) उपनियम (१) बमोजिम बेरुजु फछ्र्यौट गर्न नभ्याएमा बेरुजु औंल्याउने लेखा परीक्षक वा लेखापरीक्षण गर्ने कार्यालयमा कारण सहित थप म्याद माग्नु पर्ने र त्यसरी थप गरिदिएको म्यादभित्र सो कार्य सम्पादन गरी बेरुजु फछ्र्यौट गर्नु पर्नेछ । (३) अध्यक्षले आफूले नियमित गर्न मिल्ने बेरुजु आफैले नियमित गर्नु पर्नेछ । अध्यक्षले आफूले सोझै नियमित गर्न नमिली कुनै खर्च गर्ने निकाय वा अधिकारी वा सम्बन्धित व्यक्ति वा कर्मचारी बुझी नियमित गर्न हुने बेरुजु सो बमोजिम बुझी नियमित गर्नु पर्नेछ । (४) प्रचलित कानूनको रीत पुऱ्याउनु पर्नेमा सो रीतसम्म नपुऱ्याई अनियमित भएको तर कोषलाई हानी नोक्सानी भएको नदेखिएका बेरुजु खर्च गर्ने निकायको प्रमुख वा निर्देशकको सिफारिसमा अध्यक्षले नियमित गर्न सक्नेछ ।
सैनिक कल्याणकारी कोष नियमावली २०६५ (Military Welfare Fund Regulation, 2008)

(४) प्रचलित कानूनको रीत पुऱ्याउनु पर्नेमा सो रीतसम्म नपुऱ्याई अनियमित भएको तर कोषलाई हानी नोक्सानी भएको नदेखिएका बेरुजु खर्च गर्ने निकायको प्रमुख वा निर्देशकको सिफारिसमा अध्यक्षले नियमित गर्न सक्नेछ । यसरी नियमित गर्दा हानी नोक्सानी नभएको कारण यथाशक्य प्रष्ट गर्नु पर्नेछ । (५) बेरुजु फछ्र्यौट गरी कोषको रकम असुल उपर गर्ने सिलसिलामा समितिले जिम्मेवार व्यक्तिको तलबभत्ता, निवृत्तभरण, उपदान र निजले भुक्तानी पाउने जुनसुकै रकम रोक्का गर्न र आवश्यकता अनुसार राहदानी रोक्का गर्न सम्बन्धित निकायमा लेखी पठाउन सक्नेछ । २४. पुरानो बेरुजु फछ्र्यौट गर्ने सम्बन्धी विशेष व्यवस्था: (१) महालेखा परीक्षकको कार्यालयबाट लेखापरीक्षण गरी औंल्याएका बेरुजुमध्ये हिनामिना गरेको, तहबिल (नगद तथा जिन्सी) मस्यौट गरेको र भ्रष्टाचार गरेको प्रकृतिका बेरुजु बाहेक अन्य प्रकारका प्रमाण कागज नपुगेका बेरुजु सम्बन्धमा महालेखा परीक्षकको कार्यालयबाट सम्परीक्षण गराउन नसकिएमा समितिले सो प्रयोजनका लागि जाँचबुझ समिति गठन गरी जाँचबुझ गराउन सक्नेछ । (२) उपनियम (१) बमोजिमको जाँचबुझ समितिबाट प्राप्त प्रतिवेदनका आधारमा समितिले बेरुजु नियमित गर्न सक्नेछ । (३) महालेखा परीक्षकको कार्यालयबाट अनियमित भएको भनी औंल्याएको बेरुजु बाहेकका पेश्की बाँकी, असुल उपर गर्नु पर्ने, धेरै पुरानो भई श्रेस्ता फेला नपरेका बेरुजुको हकमा मनासिव कारण देखिएमा तीनलाख रूपैयाँसम्मको बेरुजु रकम अध्यक्ष र सो भन्दा बढीको हकमा समितिले मिन्हा गर्न सक्नेछ । २५. कल्याणकारी योजना निर्देशनालय मातहत रहने: कोषमाथि व्ययभार पर्ने गरी कल्याणकारी कार्य, आयमूलक कार्य तथा कल्याणकारी योजना सञ्चालन गर्ने स्थायी निकायहरू जस्तै महाविद्यालय, विद्यालय, विभिन्न उपसमितिहरू कल्याणकारी योजना निर्देशनालय मातहत रहने छन् । २६. खारेजी र बचाउ: (१) शाही नेपाली सैनिक कल्याणकारी कोष नियमावली, २०६१ खारेज गरिएको छ । (२) शाही नेपाली सैनिक कल्याणकारी कोष नियमावली, २०६१ बमोजिम भए गरेका काम कारबाही यसै नियमावली बमोजिम भए गरेको मानिनेछ ।
सैनिक चन्दा र पुरस्कार सम्बन्धी नियमहरू २०२४ (Military Donations and Awards Rules, 1967)

सैनिक चन्दा र पुरस्कार सम्बन्धी नियमहरू, २०२४ । नेपाल राजपत्रमा प्रकाशित मिति । २०२४ । ०४ । ०१ । प्रशासकीय कार्यविधि (नियमित गर्ने) ऐन, २०१३ को दफा २ ले दिएको अधिकार प्रयोग गरी नेपाल सरकारले देहायका नियमहरू बनाएको छ:- । १. संक्षिप्त नाम र प्रारम्भ: (१) यस नियमको नाम “सैनिक चन्दा र पुरस्कार सम्बन्धी नियमहरू, २०२४” रहेको छ । (२) यी नियमहरू २०२४ साल श्रावण १ गतेदेखि प्रारम्भ हुनेछन् । २. प्रधान सेनापतिको अधिकार: (१) प्रधान सेनापतिको स्वीकृत बजेटको चन्दा पुरस्कार रकम मध्ये देहायको अवस्थामा देहाय बमोजिम चन्दा वा पुरस्कार स्वरूप आर्थिक सहायता दिन सकिनेछ । (क) नेपाली सेनामा बहाल रहेका अथवा अवकाश प्राप्त गरिसकेको कुनै व्यक्ति वा त्यस्ता व्यक्तिको मरणपछि त्यस्तो व्यक्तिको परिवार (पत्नी वा छोरा छोरी मात्र) को ज्यादै दयनीय अवस्था परी आर्थिक सहायता दिनुपर्ने देखिएमा एक पटकमा रु. ५०० । – पाँचसयसम्म चन्दा, । (ख) सैनिक सार्वजनिक हितको निमित्त एक पटकमा रु. ५०० । – पाँचसयसम्म चन्दा । (२) नेपाली सेनामा देहायमा लेखिए बमोजिम अड्डा, गण, गुल्म, सेनामुख र पतिस्तरमा सामूहिक प्रतियोगिता भएमा वा व्यक्तिगत उल्लेखनीय काम देखिएमा एक पटकमा रु. ५०० । – पाँचसयसम्म पुरस्कार:- । (क) लाईन, ओछ्याउनेको सफाई र हिफाजत, । (ख) कवाज, शारीरिक अभ्यास, बन्दूक सहितको व्यायाम र टर्न आउट, । (ग) खेलकूद, । (घ) अवस्टेकल र फील्ड क्राफ्ट, । (ङ) व्यक्तिगत वा सामूहिक चाँदमारी, । (च) बर बन्दोबस्त, । (छ) वर्षभरीमा बिरामीको सङ्ख्या कम गरेमा, । (ज) चालू वर्षमा शैक्षिक स्तरको प्रगति देखाएमा । ३. अधिकार प्रत्यायोजन: प्रधान सेनापतिले यी नियमहरू बमोजिम पाएको अधिकार र आफू मुनिका रथीवृन्दलाई आवश्यकतानुसार प्रत्यायोजन गर्न सक्नेछ । रथीवृन्दले नियम २ को अधीनमा रही काम गर्नेछन् । ४. लेखापरीक्षण: यी नियमहरू बमोजिम भए गरेको आम्दानी खर्चको लेखापरीक्षण प्रचलित नेपाल कानुन बमोजिम हुनेछ ।
सैनिक नयाँ भर्ना नियमहरू २०१९ (New Military Recruitment Rules, 1962)

सैनिक नयाँ भर्ना नियमहरू, २०१९ । नेपाल राजपत्रमा प्रकाशित मिति । २०१९ । ०८ । १४ । संशोधन । १. सैनिक नयाँ भर्ना (प्रथम संशोधन) नियमहरू, २०२२ २०२२ । ११ । ३ । २. सैनिक नयाँ भर्ना (दोस्रो संशोधन) नियमहरू, २०५८ २०५८ । ०७ । २० । ३. सैनिक सम्बन्धी केही नियमहरूलाई संशोधन गर्ने नियमावली, २०७० २०७० । ०१ । ३० । नेपाली सेनाका अधिकृत जवानको नयाँ भर्ना लिने तरीका तथा नियमलाई नियमित तथा व्यवहारिक बनाउन वाञ्छनीय भएकाले, । सैनिक ऐन, २०१६ को दफा १६५ ले दिएको अधिकार प्रयोग गरी सोही ऐनको दफा ११ र १३ को तात्पर्य पूरा गर्ने उद्देश्यले नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम “सैनिक नयाँ भर्ना नियमहरू, २०१९” रहेको छ । (२) यी नियमहरू तुरुन्त प्रारम्भ हुनेछन् । २. परिभाषा: विषय वा प्रसङ्गले अर्को अर्थ नलागेमा यी नियमहरूमा - । (क) “अधिकृत जवान” भन्नाले सैनिक सम्बन्धी केही नियमहरूलाई संशोधन गर्ने नियमावली, २०७० द्वारा संशोधित । सैनिक ऐन लागू हुने जुनसुकै व्यक्ति सम्झनु पर्छ । सैनिक सम्बन्धी केही नियमहरूलाई संशोधन गर्ने नियमावली, २०७० द्वारा संशोधित । (ख) “ऐन” भन्नाले सैनिक ऐन सम्झनु पर्छ । (ग) “अनुसूची” भन्नाले यी नियमहरूको अनुसूची सम्झनु पर्छ । ३. प्रवर तथा भर्ना समिति: नेपाली सेनामा भर्ना हुन चाहने जवानहरूलाई छानवीन तथा नियुक्ति गर्न निम्न लेखिए बमोजिम एक बोर्ड गठन हुनेछ र योग्य उम्मेदवारहरूलाई सोही बोर्डले नियुक्ति गर्नेछ । (१) एडजुटेन्ट जनरलले खटाएको अधिकृत - अध्यक्ष । (२) नयाँ भर्ना लिन नियुक्ति गरिएको अधिकृत - सदस्य । (३) युनिट, सवयुनिट वा ट्रेनिङ्ग सेन्टरका अधिकृत कमाण्डिङ्ग - सदस्य । (४) मेडिकल अधिकृत - सदस्य । (५) जङ्गी किताबखानाका हाकिम वा प्रतिनिधि - सदस्य-सचिव । ४. योग्यता: नेपाली सेनामा भर्ना हुन चाहने अधिकृत जवानहरू देहाय बमोजिम योग्यता पुगेको हुनुपर्छः- । (क) नेपाली नागरिक, । दोस्रो संशोधनद्वारा संशोधित । (ख) दरखास्त दिने मितिको अन्तिम दिनमा १८ वर्ष पूरा भई २२ वर्ष ननाघेको, । तर, । विदेशी सेनामा नोकरी गरी बात कसूर नलागी छाडी आएका भए सक्कल प्रमाणपत्रको आधारमा ३५ वर्ष ननाघेको नेपाली नागरिकलाई पनि लिन सकिनेछ । (ग) अस्पताल जाँचबाट योग्य ठहरिएको, र । (घ) कुनै पनि राजनीतिमा नलागेको । ५. भर्ना झिकी नियुक्ति गर्ने अधिकृतहरू: सैनिक सम्बन्धी केही नियमहरूलाई संशोधन गर्ने नियमावली, २०७० द्वारा संशोधित । ऐनको तात्पर्यको लागि देहायका अधिकृतहरू भर्ना र नियुक्ति अधिकृतहरू हुनेछन्ः- । (क) युनिट, सव-युनिट वा ट्रेनिङ्ग सेन्टरका अधिकृत कमाण्डिङ्ग, । (ख) सैन्य झिकन नियुक्ति भएका अधिकृत वा उपशापक अधिकृत, र । (ग) एडजुटेन्ट जनरलले खटाएको अधिकृतहरू । ६. सैन्य झिक्ने तरीका: सैन्य झिक्दा सैन्य झिक्नेले देहायको तरीका अपनाउनु पर्दछः- । (क) नयाँ सैन्यहरू भर्ना गर्दा गैर खाली भएको बात लागी भर्ना हुन आएकोमा भर्ना नगर्ने त्यस्ता व्यक्तिले झुक्याई भर्ना भएमा भर्ना भएको मितिले ऐन बमोजिम कैदको सजायको भागी हुनेछ । (ख) भर्ना झिकिएका सैन्यहरू अस्पताल जाँच गराउँदा सरकारी अस्पताल भएको ठाउँमा अस्पताल जाँचबाट ठीक ठहरेमा र सो नभई डाक्टर मात्र भएको ठाउँमा डाक्टर एक, मिलिटरी अधिकृत एक र दोस्रो संशोधनद्वारा संशोधित ।
सैनिक नयाँ भर्ना नियमहरू २०१९ (New Military Recruitment Rules, 1962)

(ख) भर्ना झिकिएका सैन्यहरू अस्पताल जाँच गराउँदा सरकारी अस्पताल भएको ठाउँमा अस्पताल जाँचबाट ठीक ठहरेमा र सो नभई डाक्टर मात्र भएको ठाउँमा डाक्टर एक, मिलिटरी अधिकृत एक र दोस्रो संशोधनद्वारा संशोधित । जिल्ला प्रशासन कार्यालयको प्रतिनिधि एक समेतको बोर्डबाट ठीक ठहरेमा र डाक्टर पनि नभएको ठाउँमा मिलिटरी अधिकृत कम्तीमा २ जना र दोस्रो संशोधनद्वारा संशोधित । जिल्ला प्रशासन कार्यालयको प्रतिनिधि एक समेत रही तन्दुरुस्तीका बुँदा तयार पारी जाँच ठीक ठहरेमा मात्र भर्ना झिक्ने । सैनिक नयाँ भर्ना संशोधन नियमहरू, २०२२ संशोधनद्वारा संशोधित । (ग) भर्ना हुन आउने जवानले नाम, थर, वतन र तीन पुस्ते नाम समेत खुलेको आफ्नो दोस्रो संशोधनद्वारा संशोधित । गाउँ विकास समिति वा नगरपालिकाबाट परिचय पत्र ल्याएमा वा जंगी तर्फ भए बहालवाला सुबेदार, जमादार वा अधिकृत, निजामतीमा भए बहालवाला राजपत्रांकित अधिकृत एकजना, सो नभए त्यसदेखि मुनी जङ्गिका र निजामतीका बहालवाला राजपत्र अनङ्कित तृतीय श्रेणीका दुई जना मानिसले सो जवानको नाम, थर, वतन ठीक छ भन्ने गरी दिएका कागजको जमानी लिई मात्र भर्ना गर्ने । साक्षी बस्ने व्यक्ति बहाल रहेको प्रमाणको निमित्त जंगी तर्फ अधिकृतको परिचयपत्र र सो देखि मुनिकालाई पे-बुक र निजामती तर्फ भए आफू बहाल रहेको अड्डाको निस्सा लिई साक्षीको सहिछाप गराउने, । सैनिक नयाँ भर्ना संशोधन नियमहरू, २०२२ संशोधनद्वारा संशोधित । (घ) दोस्रो संशोधनद्वारा संशोधित । गाउँ विकास समिति वा नगरपालिकाबाट दिइएको परिचयपत्र वा भर्ना हुन आउने मानिसको साक्षी केही कारणले झुठ्ठा ठहरिन आएमा सो भर्ना हुने जवान र साक्षी बस्ने मानिस ऐन सवाल बमोजिम सजायको भागी हुने । सैनिक नयाँ भर्ना संशोधन नियमहरू, २०२२ संशोधनद्वारा संशोधित । (ङ) भर्ना हुन आउने जवानले दोस्रो संशोधनद्वारा संशोधित । गाउँ विकास समिति वा नगरपालिकाबाट दिएको परिचयपत्र साथमा नलिई आएमा अस्पताल जाँचबाट पास भएपछि साक्षी ल्याउन ७ दिनको म्याद दिने र सो म्यादभित्र साक्षी ल्याएमा अधिकै मितिको भर्ना सदर मान्ने । सो म्यादभित्र साक्षी ल्याउन नसकी पछि मात्र साक्षी वा परिचयपत्र लिई आएमा जुन मितिमा लिई आउँछ सोही मितिमा भर्ना सदर गर्ने । (च) नयाँ सैन्यहरू झिक्दा १८ वर्षदेखि दोस्रो संशोधनद्वारा संशोधित । २२ वर्षसम्मका र नेपाली नागरिकहरू, विदेशी पल्टन जागिरे भई आएका जावन चाहिने प्रमाणपत्र हेरी खतबात नलागेको रहेछ भने ३५ वर्ष ननाघेको त्यस्तो व्यक्तिलाई पनि भर्ना लिने । (छ) नयाँ सैन्यहरू झिक्दा देहाय बमोजिमको उचाई र छातीको घेराको चौडाई ३२ इन्चदेखि मुनिलाई नझिक्ने । युनिट फुट इन्च । १. श्री काली बहादुर ५ ३ । २. श्री गोरखबहादुर ५ ४ । ३. श्री फष्ट राइफल ५ ५ । ४. श्री माउण्ट व्याट्री ५ ५ । ५. श्री महिन्द्र दल ५ ४ । ६. बाँकी अरू ५ ३ । ७. कालिगड र कम्ब्याट्याण्ट, नायक र एस. एल. सी. वा सो सरह पास । भएको नायक क्लर्कलाई इन्च फुट नहाल्ने । (ज) उचाई र चौडाई भर्ना झिक्ने अधिकृतले नै हाल्ने ।
सैनिक नयाँ भर्ना नियमहरू २०१९ (New Military Recruitment Rules, 1962)

युनिट फुट इन्च । १. श्री काली बहादुर ५ ३ । २. श्री गोरखबहादुर ५ ४ । ३. श्री फष्ट राइफल ५ ५ । ४. श्री माउण्ट व्याट्री ५ ५ । ५. श्री महिन्द्र दल ५ ४ । ६. बाँकी अरू ५ ३ । ७. कालिगड र कम्ब्याट्याण्ट, नायक र एस. एल. सी. वा सो सरह पास । भएको नायक क्लर्कलाई इन्च फुट नहाल्ने । (ज) उचाई र चौडाई भर्ना झिक्ने अधिकृतले नै हाल्ने । ७. भर्ना सदर गर्ने: नियम ७ को (क), (ख) र (ग) बमोजिम भर्ना झिक्न अधिकार पाएका अधिकृतहरूले रुल नियम बमोजिम भर्ना झिकी क. कि. बाट प्राप्त भएको सिट्रोलमा र अनुसूचीमा दिइएको ढाँचा बमोजिमको शर्तको फाराममा समेत सहीछाप गराई धर्म भकाई उक्त कागजपत्रहरू क. कि. खानामा किताब दर्ता गर्न पठाइनेछ र क. कि. खानाले उक्त कागजपत्रहरू रुल नियम बमोजिम ठीक छ छैन जाँची किताब दर्ता गर्नेछ । भर्ना हुने जवानको घर थर वतनमा फरक परेमा एक पटक फेरि बुझी फरक पर्न आएमा बर्खास्त गर्न निमित्त माथिको तहमा जनाउ दिनेछ । मामूली छुटपुट मात्र भई नमिलेमा फिर्ता पठाई रुल नियम बमोजिम गर्न लाउनेछ । सिट्रोल र शर्तको फाराम क. कि. खानामा पठाउँदा उपत्यकाले ७ दिनभित्र र उपत्यका बाहिरकाले बाटो म्याद बाहेक ७ दिनभित्र पठाउनु पर्छ र क. कि. खानाले नियुक्ति भएको जनाउ दिनेछ । ८. भर्ना हुन नपाउने भर्ना भएमा गर्ने: नियम ६ को खण्ड (क) बमोजिम मानिसहरूले झुक्याई भर्ना भै युनिट, सव-युनिटमा गएका रहेछन् र त्यस्ता व्यक्तिलाई भर्ना भएको युनिट, सव-युनिटका कुनै व्यक्तिले थाहा पाइकन पनि प्रतिवेदन नगरेमा त्यस्ता व्यक्ति ऐन बमोजिम सजायको भागी हुनेछन् । ९. भर्ना बदर हुने: (क) नेपाली सेनामा भर्ना भइसकेपछि भर्ना भएको व्यक्ति नेपाली नागरिक नभएको र राजनीतिमा लागेको भनी पछि ठहरिन आएमा जुनसुकै बखत पनि निजको भर्ना बदर हुनेछ । (ख) नेपाली सेनामा भर्ना गरिएका सैन्यहरूलाई १ एक वर्षसम्म सैन्य ट्रेनिङ्ग गराउँदा पनि नियमित स्तरमा पास हुन नसक्ने सैन्यहरूलाई खारेज गरिनेछ । अनुसूची । पुनः संशोधित नोकरीको कबुलनामा (शर्त) नेपाली सेना । म, युनिट नं. दर्जा नाम थर बतनले देहायमा लेखिएको पुनः संशोधित कबुलनामा (शर्त) आफ्नो मनोमानी खुसी राजीले सकार गर्दछुः- । १. सैनिक सम्बन्धी केही नियमहरुलाई संशोधन गर्ने नियमावली, २०७० द्वारा झिकिएको । पल्टनमा सैनिक ऐन बमोजिम दस्तूर कायदासंग रही उर्दी कवायद गरूँला । २. मुलुक सम्बन्धी लडाईको काम र केही आन्दोलन परिआएमा आफ्नो जन्मभूमि सम्झी तन मन दिई सैनिक सम्बन्धी केही नियमहरुलाई संशोधन गर्ने नियमावली, २०७० द्वारा झिकिएको । हाजिर रही ज्यान दिनमा कबुल छ । सो बमोजिम गरूँला । ३. सैनिक सम्बन्धी केही नियमहरुलाई संशोधन गर्ने नियमावली, २०७० द्वारा झिकिएको । जुन बेला जहाँ खटियुंला खटिएका जग्गामा गई हुकूम बमोजिम दिलोज्यान दिइ गरूँला । ४. सैनिक सम्बन्धी केही नियमहरुलाई संशोधन गर्ने नियमावली, २०७० द्वारा झिकिएको । ५. नोकरी सैनिक सम्बन्धी केही नियमहरुलाई संशोधन गर्ने नियमावली, २०७० द्वारा झिकिएको । कबुल गरेपछि नोकरी पाएका मितिले १० वर्ष नपुगी नोकरी छाड्ने छैन । सो म्याद पुगी छाडी जानेहरूले ठूलो सन्धि सर्पन परेमा जाहेर गरी छाड्न पाए पनि त्यस्ता जवानहरूले समेत पछि उर्दी भएमा नोकरीमा बस्न पाउने उमेरको हदसम्मका जवानहरूले उर्दी भएका बखतमा हाजिर हुन आउने छौं ।